**Manuál k vyplneniu elektronickej prihlášky**

Elektronická prihláška je rozdelená na niekoľko sekcií.

1. **časť – Základné údaje dieťaťa**

vypíšete údaje o žiakovi – budúcom prvákovi.

1. **časť – Trvalý pobyt**

uveďte adresu trvalého pobytu, prípadne prechodný pobyt.

1. **časť – Školské údaje**

uveďte názov predškolského zariadenia, ktoré dieťa navštevovalo

1. **časť – Rodičia / zákonný zástupca**

uveďte Vaše iniciály. Vydané rozhodnutie bude oficiálne adresované obom zákonným zástupcom a preto uvádzajte aj tituly.

NOVINKA v tomto roku !!!

Pokiaľ má dieťa v starostlivosti organizácia (napr. Centrum pre deti a rodiny a iné) je potrebné zmeniť typ z otec/matka na zákonný zástupca 1 alebo 2. Zmenu vuete vykonať pomocou ikony „VÁH“ v položke Rodičia. Pri tejto zmene je nutné uviesť aj IČO organizácie.

1. **časť – Rodina a súrodenci**

uveďte, či žijú rodičia v spoločnej domácnosti a počet súrodencov

1. **časť – Ďalšie informácie (ŠKD, obedy, ETV / NBV)**

pri každej ponuke vyberte jednu z možností

1. **časť – Zdravotný stav dieťaťa**

vyberte prípadne dopíšte ku každej z možností

1. **časť – Ostatné údaje**

V tejto časti vyberáte, o čo konkrétne máte záujem pri štúdiu + doplňujúce údaje, ktoré škola musí v rámci zápisu evidovať. Sem patria čísla elektronických schránok otca a matky (POZOR – sem sa neuvádza emailová adresa. El. schránka je viazaná na elektronický občiansky preukaz s čipom a túto schránku musíte mať aktivovanú).

Môže však nastať aj situácia keď:

* máte elektr. občiansky a schránku nepoužívate,
* máte elektr. občiansky a schránku nemáte aktivovanú,
* máte elektr. občiansky a schránku nemáte vôbec zriadenú,
* máte elektr. občiansky, ale do schránky sa neviete dostať,

**napíšte do okienka nepoužívam alebo nemám alebo X** (pole nesmie ostať prázdne). Pre zápis do školy nie je povinnosťou mať zriadenú elektronickú schránku. Niektorí z Vás však túto možnosť využívajú, a preto ju musíme zaradiť do ponuky pre potreby úradnej komunikácie (na Vašu žiadosť). V prípade ak tieto elektronické služby nevyužívate, budeme komunikovať inou formou.

Pri striedavej starostlivosti vyberte jednu z možností. Novým údajom, ktorý poskytujete škole je vyjadrenie k Testu školskej spôsobilosti.

Školským zákonom č. 245/2008 Z. Z. z. v znení účinnom od 01. 01. 2021 sa zrušil inštitút odkladu začiatku plnenia povinnej školskej dochádzky ako aj inštitút dodatočného odloženia plnenia povinnej školskej dochádzky. Vznikol nový inštitút, a to inštitút pokračovania plnenia povinného predprimárneho vzdelávania. Kompetencia vydať rozhodnutie o odklade povinnej školskej dochádzky prešla na riaditeľky materských škôl, resp. riaditeľov základných škôl s materskou školou, ktorí na základe žiadosti zákonného zástupcu vydávajú Rozhodnutie o pokračovaní plnenia povinného predprimárneho vzdelávania. Chceli by sme odporučiť zákonným zástupcom detí, ktoré nedosiahli školskú zrelosť, aby požiadali o pokračovanie plnenia povinného predprimárneho vzdelávania riaditeľku materskej školy, ktorú dieťa navštevuje a tiež upozorniť, že k žiadosti o pokračovanie plnenia povinného predprimárneho vzdelávania musia doložiť:

a) písomný súhlas príslušného zariadenia výchovného poradenstva a prevencie,

b) písomný súhlas všeobecného lekára pre deti a dorast a

c) informovaný súhlas zákonného zástupcu alebo zástupcu zariadenia.

Možnosti výberu:

Áno – bol alebo bude realizovaný test školskej spôsobilosti poradenským zariadením

Nie – nežiadali sme o test školskej spôsobilosti

**9. časť – Súhlas**

V tejto časti odškrtnete políčko, že ste si vedomý poskytnutia osobných údajov.

Do poznámky uveďte napríklad či má dieťa celiakiu alebo iné osobité fakty, ktoré by škola mala vedieť.

Vyplňte miesto, dátum, odpíšte 4 miestny kód a vyplnenie potvrďte OK. Pred odoslaním prosím skontrolujte, či sú všetky údaje správne a dostatočne vyplnené.